
Tisztelt Ajánlatkérő!
 

Társaságunk köszönettel vette felkérésüket a „Pitvarosi Közösségi Szolgáltatások Háza” építési beruházás műszaki ellenőri tevékenységének ellátására, amelyre az alábbi ajánlatot teszem.

A műszaki ellenőri tevékenység díja: nettó építési költség 1 %-a  + ÁFA.

A díj tartalmazza a 191/2009 (IX.15) Korm. rendelet szerinti teljeskörű műszaki ellenőrzési tevékenység teljes költségét.

Az ajánlatunkat 2016. december 31.-ig tartjuk. 

Amennyiben társaságunkat bízzák meg a beruházás műszaki ellenőrzésével, kérjük rendelkezésre bocsátani a rendelkezésre álló dokumentumokat és terveket.

Az ajánlattal kapcsolatos egyeztetésre, valamint a projekt indító megbeszélésre egyeztetett időpontban állok a rendelkezésükre. 

 

Szeged, 2016. március 9.
    






Tisztelettel:                                    









dr. Szőllősi Béla

ügyvezető

 

 
Melléklet:

Megbízási szerződés tervezet

MEGBÍZÁSI SZERZŐDÉS

(TERVEZET)

mely létrejött egyrészről a mely létrejött egyrészről 
Pitvaros Község Önkormányzata
adószáma:

törzskönyvi azonosítója:


képviseli: 
mint Megbízó, (továbbiakban megbízó), 

másrészről az

SZTÉMI Építész Iroda Kft. 6726 Szeged, Fő fasor 82/a. 

adószáma:
22683861-2-06
cégjegyzékszáma:
06-09-015467
képviseli:
dr. Szőllősi Béla ügyvezető
számlavezető pénzintézete:
K&H Bank Zrt.
számlaszáma:
10402805-50526568-48721016
mint Megbízott (továbbiakban Megbízott) között az alábbiak szerint:

1. Megbízó jelen szerződés alapján megbízza Megbízottat a „Pitvarosi Közösségi Szolgáltatások Háza” tárgyú építési beruházással kapcsolatos, a továbbiakban részletezett műszaki ellenőri feladatok elvégzésével, melynek ellátását Megbízott az itt rögzített feltételek mellett vállalja.

2.  A megbízás teljesítésével kapcsolatban Megbízott az alábbi feladatokat látja el:

· közreműködés a terveztetés során

· tervdokumentáció átvizsgálása,

· megvalósításhoz szükséges szerződések véleményezése, Megbízó részére aláírásra történő javasolása,

· a kivitelezés rendszeres és folyamatos – legalább hetente történő - építési műszaki ellenőrzése (építész, gépész, villamosság szakágban) 

· szabálytalan munkavégzés, kivitelezési hiba észlelése esetén a szabálytalanság megszüntetése, a hiba kijavíttatása és annak megtörténtének ellenőrzése, építési naplóban történő igazolása,

· eltakarásra kerülő munkarészek minőségi és mennyiségi ellenőrzése,

· teljesítési igazolások, kivitelezői számlák ellenőrzése, és Megbízó felé kiegyenlítés végett történő továbbítása,

· a Megbízóval való állandó, folyamatos kapcsolattartás,

· Vállalkozó készre jelentése alapján műszaki átadás-átvételi eljárás lefolytatásában való részvétel,

· éves utó-felülvizsgálat lefolytatásában való részvétel.

Megbízott köteles tevékenysége során maradéktalanul Megbízó - mint beruházó - érdekeit képviselni és a megbízással összefüggően jelentkező jogi igények (kötbér, kártérítés, szavatossági igény és egyéb jogok) érvényesítésénél közreműködni, mely kiterjed a kivitelezés teljes időtartamára, az utó-felülvizsgálat E tevékenységéért Megbízottat külön díjazás nem illeti meg.

3. Megbízott tudomásul veszi, hogy amennyiben a lebonyolítási tevékenysége - lásd jelen szerződés 2. pontja - gyakorlása során a Megbízó érdekeit nem, vagy nem megfelelően képviseli és ezzel a Megbízónak kárt okoz, úgy a Megbízó felé kártérítési felelősséggel tartozik. A Megbízott kijelenti, hogy szakmai felelősségbiztosítási szerződéssel rendelkezik.

4. Megbízott tudomásul veszi, hogy amennyiben a kivitelezés során pótmunka elrendelése válik szükségessé, úgy erről az igényről Megbízót haladéktalanul értesíteni köteles, pótmunkát csak a Megbízó írásbeli engedélyével rendelhet el.

5. Megbízott a szerződés tárgyát képező lebonyolítási tevékenységet „az építőipari kivitelezési tevékenységről” szóló 191/2009. (IX.15.) Korm. rendeletnek megfelelően Megbízó helyett, annak terhére és veszélyére látja el. 

6.   Megbízó fenntartja magának a jogot a

· pótmunka engedélyezésében,

· a műszaki átadás-átvételi eljárásokon,

való részvételre, nyilatkozattételre, valamint a jelen megbízás teljesítésében a Megbízott részéről közreműködő személyek elfogadására.

7. Megbízott munkadíja a nettó építési költség 1%-a + ÁFA, átalánydíj, mely a beruházás kivitelezési készültségének arányában számlázható, a végszámla műszaki átadás átvételét követően nyújtható be. 

8. Megbízó Megbízott számláit átutalással egyenlíti ki, a számla kézhezvételét követő 15 napon belül.

9. Késedelmes fizetés esetén Megbízott Megbízónak késedelmi kamatot számíthat fel, melynek mértéke a jegybanki alapkamat, s alapja a késedelmesen kifizetett összeg, mértéke a késedelmes napok száma.  

10. A Megbízott részére átadandó dokumentumok: 

· kivitelezési tervek

· kivitelezői szerződések

11. Megbízó az előzetes egyeztetéseknek megfelelően, de legkésőbb a sikeres műszaki átadást követően köteles a létesítményt átvenni, illetve az általa kijelölt üzemeltető részére az átvételről gondoskodni.

12. Felek között a szerződés annak aláírásával jön létre és az üzemeltetésre történő átvételt követően ér véget. Ezt követően Megbízott köteles még az utó -felülvizsgálati eljárás lefolytatatásában részt venni, azzal, hogy tevékenységéért külön díjazás nem illeti meg. Felek megbízásos jogviszonya ezen aktussal megszűnik. Ezt követően Megbízott csak külön megbízás alapján képviseli Megbízó jogi és egyéb igényeit.

13. Jelen szerződés megszüntetésével kapcsolatban szerződő felek megállapodnak, hogy Megbízó a szerződést írásban, indokolás nélkül felmondhatja. Megbízott pedig vállalja, hogy a szerződést jelen szerződésben vállalt feladatainak teljesítéséig nem mondja fel, kivéve, ha Megbízó díjazásával kapcsolatos szerződés szerinti időben benyújtott számláját a benyújtást követő legkésőbb 30 napon belül nem egyenlíti ki. 

14. Szerződő felek képviselői:


Megbízó részéről:




Megbízott részéről: dr. Szőllősi Béla
 ügyvezető


16. Szerződő felek rögzítik, hogy jelen megbízási szerződés valamennyi (1-15.) pontját a szerződés lényeges feltételének tekintik. E szerződésben nem szabályozott kérdésekben a Ptk. rendelkezései az irányadók.

Pitvaros, 2016. április



 

          
Megbízó                                                                         Megbízott




 

TELFON: (62) 326-414, (30) 99-59-268, (20) 533-75-98

FAX: (21) 2000-465
E-MAIL: sztemikft@vnet.hu

